为下列古文添加标点：
在彼者皆我所不为也在我者皆古之制也吾何畏彼哉孟子曰养心莫善于寡欲其为人也寡欲虽有不存焉者寡矣其为人也多欲虽有存焉者寡矣曾皙嗜羊枣而曾子不忍食羊枣公孙丑问曰脍炙与羊枣孰美孟子曰脍炙哉公孙丑曰然则曾子何为食脍炙而不食羊枣曰脍炙所同也羊枣所独也讳名不讳姓姓所同也名所独也万章问曰孔子在陈曰盍归乎来吾党之士狂简进取不忘其初
答案：在彼者，皆我所不为也；在我者，皆古之制也，吾何畏彼哉？」
孟子曰：「养心莫善于寡欲。其为人也寡欲，虽有不存焉者，寡矣；其为人也多欲，虽有存焉者，寡矣。」
曾皙嗜羊枣，而曾子不忍食羊枣。公孙丑问曰：「脍炙与羊枣孰美？」
孟子曰：「脍炙哉！」
公孙丑曰：「然则曾子何为食脍炙而不食羊枣？」
曰：「脍炙所同也，羊枣所独也。讳名不讳姓，姓所同也，名所独也。」
万章问曰：「孔子在陈曰：『盍归乎来！吾党之士狂简，进取，不忘其初